
ประกาศองค์การบริหารส่วนตำบลหัวตะพาน
เรื่อง  กำหนดระยะเวลายื่นแบบและชำระภาษีประจำปี  พ.ศ. 2559
...............................................................................


ด้วย  องค์การบริหารส่วนตำบลหัวตะพาน ได้กำหนดระยะเวลายื่นแบบและชำระภาษีประเภทต่างๆ ประจำปี พ.ศ. 2559 แล้ว จึงขอประกาศ ให้ผู้มีหน้าที่ต้องชำระภาษีประเภทต่างๆ มายื่นแบบและชำระภาษีตามกำหนดระยะเวลา ซึ่งมีรายละเอียดดังนี้


ภาษีโรงเรือนและที่ดิน  ให้ผู้รับประเมิน ซึ่งมีกรรมสิทธิ์ในทรัพย์สิน อันเป็นโรงเรือนหรือสิ่งปลูกสร้างอย่างอื่น ที่ตั้งอยู่ในเขตองค์การบริหารส่วนตำบลหัวตะพาน ไปรับแบบแสดงรายการแห่งทรัพย์สิน (ภ.ร.ด.2) ณ องค์การบริหารส่วนตำบลหัวตะพาน และให้กรอกรายละเอียดลงในแบบแสดงรายการ แล้วยื่นต่อพนักงานเจ้าหน้าที่  กำหนดระยะเวลาตั้งแต่วันที่ 4 มกราคม ถึงวันที่ 29 กุมภาพันธ์ 2559  และให้ชำระค่าภาษีภายใน 30 วัน นับแต่วันถัดจากวันที่ได้รับการแจ้งประเมิน (ภ.ร.ด.8)


ภาษีป้าย  ให้เจ้าของป้ายซึ่งจะต้องเสียภาษีป้าย ไปรับแบบแสดงรายการป้าย (ภ.ป.1)      ณ องค์การบริหารส่วนตำบลหัวตะพาน และให้กรอกรายละเอียด ลงในแบบแสดงรายการเสียภาษีป้าย แล้วยื่นต่อพนักงานเจ้าหน้าที่ กำหนดระยะเวลา ตั้งแต่วันที่ 4 มกราคม ถึงวันที่ 31 มีนาคม 2559 และให้ชำระภาษีภายใน 15 วัน นับแต่วันที่ได้รับแจ้งการประเมิน (ภ.ป.3)


ภาษีบำรุงท้องที่  ให้เจ้าของที่ดิน ที่ได้ยื่นแบบแสดงรายการที่ดิน (ภ.บ.ท.5) และได้รับการประเมินแล้ว ไปชำระภาษีบำรุงท้องที่ กำหนดระยะเวลา ตั้งแต่วันที่ 4 มกราคม ถึงวันที่ 31 มีนาคม 2559 และบุคคลใดมีกรรมสิทธิ์ในที่ดินใหม่ หรือจำนวนเนื้อที่ดินเดิมของเจ้าของที่ดินผู้ใดได้เปลี่ยนแปลงไป ให้เจ้าของที่ดินนั้น ยื่นแบบแสดงรายการที่ดิน (ภ.บ.ท.5) ต่อเจ้าพนักงานประเมิน ณ องค์การบริหารส่วนตำบลหัวตะพาน ภายใน 30 วัน นับตั้งแต่วันที่เป็นเจ้าของที่ดินนั้นหรือนับแต่วันที่จำนวนเนื้อที่ดินได้มีการเปลี่ยนแปลง “ที่ดินที่เป็นที่อยู่อาศัยของตนในเขตตำบลหัวตะพาน ลดหย่อนให้ไม่เกิน 5 ไร่”


จึงประกาศให้ทราบโดยทั่วกัน


         
ประกาศ ณ วันที่  30 เดือนพฤศจิกายน  พ.ศ. 2558





                  มนต์ฤดี  ศรีวิสุทธิ์





      (นางมนต์ฤดี  ศรีวิสุทธิ์)


                          นายกองค์การบริหารส่วนตำบลหัวตะพาน
